open-index/open-wikipedia-markdown huggingface dataset:
Solihull (borough)

**Borough Solihull** je Metropolitanski borough od 206.674 stanovnika u sredini Engleske, dio velike konurbacije Midlandton.

Administrativni centar borougha je grad Solihull u kom živi 125,378 stanovnika.

## Geografija

Solihull leži u Grofoviji Zapadni Midlands između Coventrya i Birminghama, na teritoriju historijske grofovije Warwickshire.

Pored historijskog grada Solihulla, veća naselja u boroughu su; Castle Bromwich, Marston Green, Meriden, Shirley, Knowle i Balsall Common.

## Historija

Borough Solihull osnovan je 1974., nakon donošenja zakona o lokalnoj upravi 1972., spajanjem dotadašnjih borougha Solihull i ruralanog distrikta Meriden.

Solihull je sve do 19. vijeka bio ruralan kraj, tad se počeo pretvarati stambeno predgrađe Birminghama. 
Eksplozivni rast doživio je nakon 1930., pa je danas uglavnom rezidencijalna zona Birminghama.

## Reference

## Vanjske veze

* ''Solihull Metropolitan Borough Counc''
Sandwell

**Sandwell** je Metropolitanski borough od 308,063 stanovnika u sredini Engleske, dio velike konurbacije Midlandton.

Administrativni centar borougha je grad Oldbury u kom živi 24,927 stanovnika.

## Geografija

Sandwell leži na sjeverozapadu Grofovije Zapadni Midlands između Borougha Dudley i Birminghama.

Većina teritorija Sandwella, među njima i gradovi Wednesbury, West Bromwich, Cradley Heath i Smethwick i selo Hamstead nekad su bili dio historijske grofovije Staffordshire, ali je administrativni centar Oldbury bio dio historijskogWorcestershira

## Historija

Borough Sandwell osnovan je 1974., nakon donošenja zakona o lokalnoj upravi 1972., spajanjem dotadašnjih borougha West Bromwich i ruralanog Warleya.

Još od srednjeg vijeka Sandwell je metalurški kraj, poznat po izradi čavala, a ugljen se iskapa od 13. vijeka.

Prosperitet je gradio na vlastitim zalihama ugljena i željezne rude
Izgradnja kanala tokom 18. vijeka doprinjela je poboljšanju transporta i daljnjem industrijskom razvoju. Tad je podignuto puno željezara, među njima i poznata Soho Manufactory (1761.) u Smethwicku, uz koju se vežu imena inženjera Jamesa Watta i Matthew Boultona.

## Privreda

Sandwell je i danas poznat po metalurgiji i željezarama, pored tog ima razvijenu staklarsku i kemijsku industriju.

## Reference

## Vanjske veze

* ''Sandwell Council''
Oldbury, West Midlands

**Oldbury** je grad od 24,927 stanovnika u sredini Engleske.

Oldbury je administrativni centar Metropolitanskog borougha Sandwell, i dio velike konurbacije Midlandton.

## Geografija

Oldbury leži zapadno od Birminghama u industrijskoj regiji Black Country, teritoriju koji je nekad bio dio historijske grofovije Worcestershire.

## Historija

Oldbury je krajem 19. vijeka dobio status urbanog distrikta, spajanjem tadašnjih gradića Oldbury, Langley i Warley. Nakon tog je 1935. dobio status borougha, a 1966. spojio se sa Rowley Regisom i Smethwickom.

## Reference

## Vanjske veze

* ''Welcome to Oldbury''
Vérités et Mensonges

***Vérités et Mensonges*** (), također poznat i po engleskom naslovu ***F for Fake*** () je francusko-iransko-zapadnonjemački dokumentarni film snimljen 1973. godine u režiji Orsona Wellesa, poznat kao posljednje dovršeno ostvarenje u njegovoj filmografiji.

Predstavlja svojevrsni filmski esej na temu autentičnosti u umjetničkim djelima, uključujući i filmove dokumentarnog žanra. Welles je svoje ostvarenje uglavnom temeljio na nedovršenom dokumentarnom filmu Françoisa Reichenbacha posvećenog životu i karijeri Elmyra de Horyja, jednog od najpoznatijih falsifikatora umjetničkih djela u historiji. U njemu se također pojavljuje Clifford Irving, autor de Horyjeve biografije, koji je kasnije i sam postao predmetom skandala nakon što je napisao i objavio lažnu autobiografiju Howarda Hughesa. Welles u filmu kombinira Reichenbachov materijal, intervjue sa raznim slavnim ličnostima, arhivski materijal iz raznih igranih filmova, ali i demonstrira vlastitu vještinu izvođenja mađioničarskih trikova kako bi gledaocima sugerirao kako je nemoguće razaznati istinu u laži, čak i u istini najbližem žanru kao što je dokumentarni film.

*Vérités et Mensonges* nakon premijere nije dobro dočekan od strane kritike, koja ga je smatrala previše pretencioznim. Reputacija mu se sa vremenom poboljšala.

## Nastupaju
* Orson Welles, također kao narator
* Oja Kodar
* Elmyr de Hory
* Clifford Irving
* Edith Irving
* François Reichenbach
* Joseph Cotten
* Richard Drewett
* Laurence Harvey
* Jean-Pierre Aumont
* Nina Van Pallandt

## Reference

## Vanjske veze
* 
* 
* "''F for Fake'' Is an Illusionist's Trick With Bogus Heroes and Expert Villains" by Vincent Canby, *New York Times*, September 28, 1975
* "''F for Fake'': The Ultimate Mirror of Orson Welles" Article by Robert Castle, August 2004
* The Criterion Collection
Le Fantôme de la liberté

***Le Fantôme de la liberté*** () je francusko-italijanski igrani film snimljen 1974. godine u režiji Luisa Buñuela. Po žanru je mješavina drame i crne komedije. U njemu ne postoji čvrsti zaplet, nego se sastoji od niza epizoda koje povezuju likovi koji, često bez nekog objašnjenja, prelaze iz jedne epizode u drugu. Radnja tako počinje u Španiji za vrijeme napoleonskog rata da bi se prebacila u sadašnjost te prikazivala niz bizarnih likova u grotesknim situacijama. Buñuelu, koji je u vrijeme snimanja imao 74 godine, to je bio pretposljednji film, i u njemu je iznosio koristio svoj prepoznatljivi nadrealistički stil, ali i ironičan stav prema buržoaziji i tadašnjem poretku.

## Uloge

* Adriana Asti - Sestra policijskog prefekta/Dama u crnom
* Julien Bertheau - Prvi policijski prefekt
* Jean-Claude Brialy - Mr. Foucauld
* Adolfo Celi - Dr. Pasolini
* Anne-Marie Deschott - Mlle Rosenblum
* Paul Frankeur - Gostioničar
* Pierre Lary - Snajper
* Michael Lonsdale - Šeširdžija
* Pierre Maguelon - Gérard, poliajac
* François Maistre - Profesor
* Hélène Perdrière - Tetka
* Michel Piccoli - Drugi policijski prefekt
* Claude Piéplu - Komesar policije
* Jean Rochefort - Mr. Legendre
* Bernard Verley - Sudac
* Monica Vitti - Mlle Foucauld
* Milena Vukotic - Bolničarka
* Guy Montagné - Mladi redovnik
* Marcel Pérès - Stari redovnik
* Paul Le Person - Gabriel, redovnik
* Bernard Musson - Redovnik
* Chantal Ladesou - Žena sa toaletnim papirom

## Vanjske veze
* 
* Analyse du Ciné Club de Caen
Alexandre Stavisky

**Serge Alexandre Stavisky** (20. novembar 1886 - 8. januar 1934) bio je francuski poslovni čovjek, poznat po masovnoj pronevjeri, odnosno aferi Stavisky, skandalu koji je značajno oslabio Treću republiku u međuratnom periodu.

Rodio se u jevrejskoj porodici u današnjoj Ukrajini, a u Francusku je emigrirao zajedno sa roditeljima, gdje je 1910. godine dobio i državljanstvo. Bavio se nizom poslova prije nego što je u gradu Bayonne otvorio niz zalagaonica, a potom počeo izdavati lažne vrijednosne papire. Iako je 1927. godine suđen za prevaru, uspio se ne samo probiti, nego i zadržati povjerenje pripadnika francuskog otmjenog društva, odnosno političkog establišmenta. Nakon šest godina je, suočen sa izglednom osudom, započeo bijeg. Pronađen je 8. januara u Chamonixu sa ranom od metka u glavi; prema rezultatima službene istrage počinio je samoubistvo, ali su se u javnosti odmah javile špekulacije da je zapravo ubijen, odnosno "ušutkan" kako na suđenju ne bi kompromitirao svoje moćne i uticajne zaštitnike. Na pariškim ulicima su odmah izbile demonstracije, te je premijer Camille Chautemps bio prisiljen dati ostavku. Skandal je na kraju doveo i do masovnog krvoprolića na pariškim ulicama.

Godine 1974. je o njemu snimljen biografski film *[[Stavisky...]]*, u kome je njegov lik tumačio Jean-Paul Belmondo.
Stavisky (razvrstavanje)

Stavisky može označavati:

*Serge Alexandre Stavisky (1886 - 1934), francuski poslovni čovjek i varalica
**afera Stavisky, skandal koji je izazvao svojom pronevjerom
***[[Stavisky...]]*, biografski film o njegovom životu iz 1974. godine, ul. Jean-Paul Belmondo
***[[Stavisky, l'escroc du siècle]]*, francuski TV-film iz 2016. godine, ul. Tomer Sisley
Stavisky...

***Stavisky...*** je francusko-italijanski biografski film snimljen 1974. godine u režiji Alaina Resnaisa. Naslovni lik, koga tumači Jean-Paul Belmondo, je Alexandre Stavisky, poslovni čovjek i varalica čije su malverzacije izazvale aferu Stavisky, skandal koji je uzdrmao temelje Treće republike u međuratnom periodu. Radnja se događa krajem 1933. i početkom 1934. godine, odnosno okvirno prikazuje posljednje mjesece njegovog života, uz flashbackove koji prikazuju njegovu ranu karijeru sitnog kriminalca i teatarskog producenta, odnosno epilog kada njegovi prijatelji i poznanici daju oprečne iskaze o njegovom životu parlamentarnoj komisiji koja istražuje skandal.

Resnais je ideju za film dobio vidjevši voštanu figuru sa likom Staviskog u muzeju. Postao je impresioniran ličnošću koja je bila u stanju šarmirati nekadašnje francusko otmjeno društvo i politički establišment, ali na kraju i sam postao žrtvom iluzija o vlastitoj veličini i nedodirljivosti. Resnais je smatrao da jedino Belmodno, koji je tada uživao status najveće francuske filmske zvijezde, može adekvatno tumačiti takav lik. Za scenario je angažirao Jorgea Sempruna, španskog pisca sa kojim je bio surađivao na filmu *[[Rat je završen]]*, a koji je svemu dodao i političku dimenziju, odnosno reference na buduće događaje kao što su španski građanski rat i Holokaust.

Iako je u filmu koristio nelinearnu, i ponekad zbunjujuću, narativnu strukturu nalik na *[[Prošle godine u Marienbadu]]*, kritičari sa filmom nisu bili previše oduševljeni, zamjerajući mu preveliku konvencionalnost. Dio kritičara je smatrao da Resnais nije jasno iskazao kritizira li u filmu Alexandrea kao pojedinca, nostalgiju za "boljom" prošlošću (rekonstruiranu kroz raskošnu Art Deco scenografiju i muziku Stephena Sondheima ili buržoaziju. Sa druge strane *Stavisky...* je dobio posebne pohvale zbog angažmana Charlesa Boyera, kome je uloga protagonistovog aristokratskog prijatelja bio polsljednji veliki nastup u karijeri.

## Uloge
*Jean-Paul Belmondo ... **Serge Alexandre** (Stavisky)
*François Périer ... **Albert Borelli**, Alexandrov tmurni, ali efikasni advokat
*Anny Duperey ... **Arlette**, Alexandreova glamurozna supruga
*Michel Lonsdale ... **Dr Mézy**, Alexandreov ljekar i prijatelj
*Claude Rich ... **Inspektor Bonny**, neumoljivi iako vlastitim interesima motiviran istražitelj Alexandreovih prevara
*Charles Boyer ... **baron Raoul**, dobroćudni desničarski aristokrat koji postaje Alexandreov vjerni prijatelj
*Niels Arestrup ... **Rudolph**

## Izvori

## Vanjske veze
*
*''Stavisky'' at Le Film Guide
*
Hrvatski jezični portal

**Hrvatski jezični portal** (**HJP**), prvi online rječnik u Hrvatskoj, pokrenut 2007. i zasnovan na rječničkim i leksikografskim izdanjima Novog Libera. Rezultat je višegodišnjeg zajedničkog projekta Izdavačkog poduzeća Novi Liber i Sveučilišnog računskog centra (Srce), koji je razvio potrebnu programsku podršku, omogućio upotrebu rječničke baze putem interneta i privremeno pružao hosting do 2012. Pošto je nakladnička kuća Znanje preuzela poslovanje Novog Libera, Hrvatski jezični portal dostupan je od 5. veljače 2015. na adresi . Od 1. prosinca 2016. na portalu je implementirano novo, ažurirano sučelje.

## Rječnička baza

* *Rječnik hrvatskoga jezika*, V. Anić (11991., 21994. i 31998.)
* *Pravopis hrvatskoga jezika*, V. Anić – J. Silić (2001.)
* *Veliki rječnik hrvatskoga jezika*, V. Anić (2003. priredila Ljiljana Jojić)
* *Kronologija – Hrvatska, Europa, Svijet*, grupa autora, urednik I. Goldstein
* *Rječnik stranih riječi*, Anić – Goldstein (11998. i 22000.)
* *[[Hrvatski enciklopedijski rječnik]]* (uređivački odbor: prof. dr. Vladimir Anić, prof. dr. Ranko Matasović, prof. dr. Ivo Pranjković, dr. Dunja Brozović-Rončević, prof. dr. Ivo Goldstein, Slavko Goldstein, mr. Ljiljana Jojić, Ljiljana Cikota; 2003.)

## Izvori

## Povezano

* Vladimir Anić
* *[[Rječnik hrvatskoga jezika]]*

## Vanjske veze

* Hrvatski jezični portal
Sandakan br. 8

je japanski igrani film snimljen 1974. godine u režiji Keija Kumaija. Po žanru je drama, a temelji se na knjizi Yamazakija Tomokoa posvećenoj *[[karayuki-san]]*, odnosno mladim siromašnim Japankama koje su u prvoj polovici 20. vijeka odlazile u razne azijske zemlje raditi kao prostitutke.  Zaplet započinje u suvremenom Japanu kada novinarka čiji lik tumači Komaki Kurihara nastoji skupiti građu za članak o *karayuki-san* te upoznaje staricu (čiji lik tumači Kinoyo Tanaka) koja je odlučuje ispričati svoju životnu priču, odnosno kako je kao mlada djevojka (koju tumači Yoko Takahashi) 1920-ih u potrazi za poslom otišla u Sandakan na britanskom Sjevernom Borneu, gdje su je poslodavci natjerali da se zaposli u bordelu gdje će ostati sve do početka Drugog svjetskog rata.

*Sandakan br. 8*, koga su brojni kritičari prozvali feminističkim filmom, je dobio brojne nagrade i priznaja kako u Japanu tako u inozemstvu. To je uključivalo nagradu koju je Kinoko Tanaya primila kao najbolja glumica na Berlinskom festivalu, te nominaciju za Oscar za najbolji strani film.

## Uloge
* Komaki Kurihara - Keiko Mitani
* Yoko Takahashi - Osaki kao mlada žena
* Kinuyo Tanaka - Osaki Yamakawa, kao starica
* Takiko Mizunoe - Okiku
* Eiko Mizuhara - Ofumi
* Yoko Todo - Oyae
* Yukiko Yanagawa - Otake
* Yoko Nakagawa - Ohana
* Masayo Umezawa - Yukiyo
* Ken Tanaka - Hideo Takeuchi
* Eitaro Ozawa - Tarozo
* Tomoko Jinbo - Moto
* Hideo Sunazuka - Yajima
* Mitsuo Hamada - Yasukichi
* Kaneko Iwasaki - Sato

## Reference

## Vanjske veze
*
Sandakan

**Sandakan** () je grad na istočnoj obali države Sabah u severoistočnoj Maleziji. Nalazi se na severu Bornea. Grad je poznat po eko-turizmu, recimo po parku orangutana Sepilok i nacionalnom parku Kepulan Penju. 

Godine 2006. grad je imao 427.200 stanovnika. Površina grada je 2266 km². 

Sandakan je od 1883. do 1946. (tada pod imenom Elopura) bio glavni grad Severnog Bornea (danas: Sabah), da bi posle toga glavni grad postao Kota Kinabalu (tada pod imenom Džeselton). 

U Drugom svetskom ratu ovde su japanski okupatori držali radni logor. Iz njega su 1945. oko 6000 Javanaca i zapadnih ratnih zarobljenika naterali na iscrpljujući marš dug 260 kilometara. Gotovo svi zarobljenici su umrli od bolesti i neuhranjenosti, ili su ubijeni. Grad je potpuno uništen u ovom ratu.
Profumo di donna

***Profumo di donna*** () je italijanska filmska komedija snimljena 1974. godine u režiji Dina Risija. Predstavlja adaptaciju romana *[[Il buio e il miele]]* Giovannija Arpina. Protagonist, koga tumači Vittorio Gassman, je kapetan italijanske vojske koji je oslijepio na manevrima i kome je mladi kadet (čiji lik tumači Alessandro Momo) dodijeljen kao ađutant sa zadatkom da mu pomogne na putovanju iz Torina u Napulj. Radnja prati njihove pustolovine, pri čemu mladić ne zna da je njegov pretpostavljeni, frustriran time što više ne može vidjeti voljenu ženu (čiji lik tumači Agostina Belli) odlučio izvršiti samoubistvo. Premijeru filma je obilježila tragedija, s obzirom da je mladi Momo poginuo u prometnoj nesreći nedugo pred premijeru filma. *Profumo di donna* je osvojio brojne prestižne nagrade, a nastup Vittorija Gassmana se smatra jednim od njaboljih u njegovoj karijeri. Film je danas, pak, poznat i kao predložak sa *[[Scent of a Woman]]*, hollywoodski remake sa Alom Pacinom u glavnoj ulozi.

## Uloge
* Vittorio Gassman: Fausto Consolo
* Alessandro Momo: Giovanni Bertazzi
* Agostina Belli: Sara
* Moira Orfei: Mirka
* Torindo Bernardi: Vincenzo
* Alvaro Vitali: Vittorio

## Vanjske veze
*
*http://www.escrevercinema.com/Risi_PerfumedeMulher.htm
Alessandro Momo

**Alessandro Momo** (26. novembar 1956 - 19. novembar 1974) bio je italijanski glumac, najpoznatiji po nastupima u dvije popularne filmske komedije - *[[Malizia]]* i *[[Profumo di donna]]*. Nedugo pred svoj 18. rođendan, odnosno pred premijeru potonjeg filma, poginuo je u prometnoj nesreći vozeći motocikl Honda CB750 koga mu je bila posudila prijateljica Eleonora Giorgi.

## Reference

## Vanjske veze
*
Law & Order (sezona 19)

Dolje se nalazi popis epizoda američke TV-serije ***[[Law & Order]]*** od premijere 19. sezone u sezoni (2008-2009).

## Format
Glavna postava se nije menjala u ovoj sezoni.

## Uloge

### Glavne
* Jeremy Sisto - Cyrus Lupo 
* Anthony Anderson - Kevin Bernard 
* S. Epatha Merkerson – Anita Van Buren
* Linus Roache – EADA Michael Cutter 
* Alana De La Garza - ADA Connie Rubirosa 
* Sam Waterston – DA Jack McCoy

### Epizodne
* Carolyn McCormick - dr. Elizabeth Olivet (Epizoda 21)

## Epizode




## Izvori i napomene
Travolti da un insolito destino nell'azzurro mare d'agosto

***Travolti da un insolito destino nell'azzurro mare d'agosto*** () je italijanski igrani film snimljen 1974. godine u režiji Line Wertmüller. Po žanru predstavlja kombinaciju drame, komedije i pustolovnog filma. Protagonist, koga tumači Giancarlo Giannini, je Gennarino siromašni pomorac koji radi na bogataškoj jahti i sticajem okolnosti završi na pustom otoku sa Rafaellom, jednom od bogatih  buržujskih putnica (čiji lik tumači Mariangela Melato. Radnja prikazuje kako se praktičnim vještinama obdareni Gennarino, koji kao komunist mrzi buržuje, nametne svojoj partnerici kao gazda na otoku, ali i kako također ne može odoljeti njenoj seksualnoj manipulaciji.

*Travolti* predstavlja jedno od nekoliko ostvarenja koje je režirala Wertmüller, a u kome su zajedno nastupili Giannini i Melato, te u kojima su se kroz groteskne scene i situacije nastojalo govoriti kako o seksualnosti tako i o politici. *Travolti* je izazvao kontroverze, prije svega u dijelu feminističkih krugova koji su ga shvatili kao veličanje dominacije muškarca nad ženom, odnosno opravdavanje silovanja i drugih oblika seksualnog zlostavljanja. Sa druge strane, Wertmüller je zbog svoje režijske vještine, kao i glume dvoje svojih suradnika, uspjela zadržati naklonost kritike, te su *Travolti* osvojili prestižne nagrade, a danas se smatraju jednim od najboljih ostvarenja u Wertmüllerinoj filmografiji.

Godine 2002. je snimljen hollywoodski remake pod naslovom *[[Swept Away (film, 2002)|Swept Away]]* sa Madonnom i Gianninijevim sinom Adrianom, ali je neslavno propao i kod publike i kod kritike.

## Glavne uloge
* Giancarlo Giannini ... Gennarino Carunchio
* Mariangela Melato ... Raffaella Pavone Lanzetti
* Riccardo Salvino ... Signor Pavone Lanzetti
* Isa Danieli ... Anna
* Eros Pagni ... Pippe
* Aldo Puglisi ... Gennarinov drug

## Vanjske veze
* 
*
Edvard Munch (film)

***Edvard Munch*** je norveško-švedski biografski film snimljen 1974. godine u režiji Petera Watkinsa. Naslovni lik, koji tumači Geir Westby, je znameniti norveški ekspresionistički slikar Edvard Munch, a radnja prati trideset godina njegovog života, sa posebnim naglaskom na porodične i druge tragedije koje su imale značajan uticaj na njegov opus. U filmu Watkins nije koristio za sebe karakteristične pseudodokumentarne tehnike, odnosno nastojao koristiti konvencionalnu naraciju, sa izuzetkom nekoliko scena u kojima se likovi obraćaju publici. *Edvard Munch* je originalno nastao kao dvodijelni televizijski film, da bi tek kasnije bio distribuiran u kino-dvoranama u skraćenom izdanju.

## Uloge

*Geir Westby ... Edvard Munch
*Gro Fraas ... Fru Heiberg
*Johan Halsbog	as Dr. Christian Munch
*Lotte Teig ... Laura Cathrine Bjølstad
*Gro Jarto ... Laura Cathrine Munch
*Rachel Pedersen ... Inger Marie Munch
*Berit Rytter Hasle ... Laura Munch
*Gunnar Skjetne ... Peter Andreas Munch
*Kare Stormark ... Hans Jæger
*Eli Ryg ... Oda Lasson
*Iselin Bast ... Dagny Juell
*Alf Kåre Strindberg ... August Strindberg

*Eric Allum ... Edvard - 1868
*Amund Berge ... Edvard - 1875
*Kerstii Allum ... Sophie - 1869
*Inger-Berit Oland ... Sophie - 1875
*Susan Troldmyr ... Laura - 1868
*Camilla Falk ... Laura - 1875
*Ragnvald Caspari ... Peter - 1868
*Erik Kristiansen ... Peter - 1875
*Katja Pedersen ... Inger - 1868
*Anne-Marie Dæhli ... Inger - 1875

## Reference

## Vanjske veze
*Notes on ''Edvard Munch'' on Peter Watkin's website
*
*Stanford Museum document on screening of film
Sweet Movie

***Sweet Movie*** () je francusko-kanadsko-zapadnonjemački igrani film snimljen 1974. godine u režiji Dušana Makavejeva, poznat kao jedno od najkontroverznijih ostvarenja svog vremena. Po žanru je mješavina drame i crne komedije. Radnja prati dvije priče o dvije žene - jedna, koju tumači Carole Laure, je pobjednica natjecanja za mis koja nakon udaje za tajkuna bude izložena najbizarnijim oblicima ponižavanja i seksualnog zlostavljanja prije nego što pronađe utočište u komuni koja prakticira infantilizam; druga (koju tumači Anna Prucnal) je žena koja na amsterdamskim kanalima upravlja brodom gdje zavodi muškarce prije nego što ubije njih i vlastitu djecu.

*Sweet Movie* je Makavejev napravio nakon odlaska iz SFRJ, gdje je njegov prethodni film ** završio u bunkeru. I *Sweet Movie* se bavio sličnim temama, prije svega odnosom seksualnosti i ljevičarske politike; kao i taj film, u njemu je koristio groteskne i seksualno eksplicitne prizore koji su uključivali scene koprofilije, emetofilije i sličnih seksualnih aktivnosti. Originalno se film trebao baviti samo likom koji tumači Laure; ona je, međutim, usred produkcije napustila set zgađena sadržajem filma, neposredno nakon scene u kojoj je morala milovati penis drugog muškarca. Prucnal je, pak, poslije imala problema sa vlastima komunističke Poljske, ne samo zbog seksualno eksplicitnih i "nemoralnih" scena, nego i zbog onih u kojima se pojavljuju snimke žrtava Katinjskog masakra koji je u Poljskoj bio tabu.

*Sweet Movie* je postao predmetom intenzivne cenzure i brojnih kontroverzi u nizu zemalja. Kritika je, pak, uglavnom bila podijeljena, a što je stav koji se zadržao do današnjih dana.

## Uloge

* Carole Laure ... Miss Monde 1984/Miss Canada
* John Vernon ... Mr. Kapital
* Jane Mallett ... PDG/Chastity Belt Lady
* Roy Callender ... Jeremiah Muscle
* Sami Frey ... El Macho
* Anna Prucnal ... Anna Planeta/Capt. Ann
* Pierre Clémenti ... Potemkinov mornar
* Otto Muehl ... Član Therapie-Komune
* Marpessa Dawn ... Mama Communa
* Roland Topor
* George Melly
* Sonny Forbes
* Therese Schulmeister
* Renata Steiger
* Denis Boucher
* Louis Bessières
* Max Fischer
* Catherine Sola
* Hansi Roll
* Berndt Stein
* Herbert Stumpfl
* Sabine Haudepin
* Robin Gammell
* Vivian Vachon

## Vanjske veze
* 
* 
* The Criterion Collection 
* Commentary by Lorraine Mortimer
* Criterion Collection Essay by David Sterritt
Contes immoraux

***Contes immoraux*** () je francuski erotski omnibus film snimljen 1974. godine u režiji Waleriana Borowczyka, kome je to predstavljao cjelovečernji režijski debi. Sastoji se od četiri priče, okvirno temeljene na djelima erotske književnosti ili historijskim ličnostima i događajima, a u kojima se, na za tadašnje standarde prilično eksplicitan način, prikazuju razni oblici alternativne ili "pomaknute" seksualnosti. Borowczyk, koji je dotada snimao isključivo kratke filmove, nastojao je od njih stvoriti cjelinu; isprva je planirao snimiti pet priča, ali je posljednja od njih sljedeće godine postala njegov prvi "pravi" cjelovečernji film pod naslovom *[[La Bête (film)|La Bête]]*. Film je prilikom distribucije koristio kolaps dotadašnjih cenzorskih standarda u Francuskoj i postigao je vrlo dobar komercijalni uspjeh, iako bitno zasjenjen žanrovski srodnim filmom *[[Emmanuelle (film)|Emmanuenelle]]*. Uspjehu filma je pomogao i angažman Palome Picasso, kćeri znamenitog slikara Pabla Picassa, kome je taj nastup bio najuspješniji u kratkoj glumačkoj karijeri.

## Zaplet

Film počinje citatom iz La Rochefoucauldovih *[[Réflexions ou sentences et maximes morales|Maksima]]*: "Ljubav, koliko god bila zadovoljavajuća, još više zadovaljava načinima na koje se ispoljava nego sama po sebi."

Četiri epizode od kojih se film sastoji:

***La Marée*** () se temelji na priči iz zbirke *[[Mascarets]]* nadrealističkog pisca André Pieyre de Mandiargues i opisuje kako 20-godišnji mladić svoju 16-godišnju rođaku, koristeći razliku u godinama, dovodi na normandijsku plažu i uspješno je nagovori da mu napravi felacio.

***Thérèse philosophe*** (), je inspirirana istoimenim erotskim romanom markiza d'Argensa iz 18. vijeka; radnja se događa 1890. godine i prikazuje kako mladu djevojku njena tetka zbog "grešnog" ponašanja za kaznu zatvori u šupu, ali kako ona i tamo pronalazi način da zadovolji vlastitu požudu uz pomoć krastavca.

***Erzsebet Bathory*** se temelji na događajima vezanim za istoimenu mađarsku plemkinju (čiji lik tumači Paloma Picasso); radnja prikazuje kako uz pomoć paža (za koga se kasnije ispostavi da je djevojka prerušena u muškarca) prikuplja mlade djevojke iz sela pod svojom vlašću te zajedno sa njima organizira lezbijsku orgiju, nakon koje će ih ubiti kako bi se mogla kupati u njihovoj krvi u nastojanju da ostane vječno mlada.

***Lucrezia Borgia*** se događa 1498. godine i prikazuje kako Lurezia Borgia zajedno sa svojim mužem Giovannijem Sforzom dolazi u posjet ocu, papi Aleksandru VI, te koristi priliku da se zajedno sa njim i bratom Cesareom upusti u incestuoznu vezu.

## Uloge
* Fabrice Luchini : André
* Lise Danvers : Julie
* Charlotte Alexandra : Thérèse
* Paloma Picasso : Élisabeth Bathory
* Pascale Christophe : Istvan
* Florence Bellamy : Lucrezia Borgia
* Jacopo Berinizi : Alexandre VI
* Cesar Berinizi : Cesare Borgia
* Philippe Desboeuf
* Nicole Karen
* Tomas Hnevsa
* Mathieu Rivollier
* Robert Capia
* Gerard Tcherka
* Kjell Gustavsson

## Vanjske veze

*
Paloma Picasso

**Paloma Picasso** (rođena kao **Anne Paloma Ruiz-Picasso y Gilot**; 19. april 1949 - ) je francuska modna dizajnerica i poslovna žena, poznata po dizajnu dragulja za Tiffany & Co., kao i parfemu koji je po njoj dobio ime. Rođena je kao najmlađa kćer znamenitog slikara Pabla Picassa i glumice Françoise Gilot. Počecima karijere joj je značajno pomoglo prijateljstvo sa poznatim modnim dizajnerom Yvesom Saint Laurentom. Nakratko se bavila glumom, pri čemu je bila zapažena uloga Elizabethe Bathory u erotskom filmu *[[Nemoralne priče]]* iz 1974. godine.

## Izvori

## Vanjske veze
* 
* 
* Paloma Picasso's Tiffany Collection
Huddersfield

**Huddersfield** je grad od 162,949 stanovnika na sjeveru Engleske.

## Geografija

Huddersfield leži u Grofoviji West Yorkshire, u dolini rijeke Colne udaljen 24&nbsp;km) jugozapadno od Leedsa.

Nekad je bio dio historijske grofovije  Yorkshire.

## Historija

Huddersfield je sve do 18. vijeka bio veliko seloa, jedno od mnogih čiji su se stanovnici bavili tkanjem. 
Preokret se dogodio nakon što su izgrađeni kanala Calder i Marsden.

Bogatstvo ugljena i hidroenergije postepeno je zamjenilo tradicijsko bavljenje  tekstilom, pa se razvila kemijska industrija i teška metalurgija.

Grad je poznat po svom nogometnom klubu Huddersfield Town i po svojim pjevačkih korovima koji izvode madrigale.

## Značajne osobe

U Huddersfieldu je rođen Harold Wilson (1916. - 1995.) britanski premijer u dva mandata (1964. - 1970. i 1974. - 1976.) i dugogodišnji lider laburističke partije.

## Pobratimski gradovi

*, Besançon
*, Kreiss Unna
*, Bielsko-Biala
*, Kustanaj

## Reference

## Vanjske veze

* Discover Huddersfield
Alexander Van der Bellen

**Aleksander „Zaša” Fan der Belen** (, IPA:&nbsp;; Beč, 18. januar 1944) austrijski je političar i ekonomista koji je 4. decembra 2016. godine postao novoizabrani predsednik Austrije. Mandat će početi da obavlja 26. januara 2017. godine, kao 12. predsednik.

Fan der Belen je profesor emeritus ekonomije na Univerzitetu u Beču. Trenutno je član Austrijske zelene partije (). Od 1994. do 2012. godine bio je član Nacionalnog saveta Austrije, a od 1997. do 2008. godine predsedavajući parlamentarnog kluba i federalni portparol svoje partije. Na Predsedničkim izborima u Austriji 2016. se kandidovao kao nominalno nezavisni kandidat kog podržava Zelena partija; završio je drugi od šest kandidata u prvom krugu, a u drugom krugu je sa 50,3&nbsp;% glasova osvojio izbore pobedivši protivkandidata Norberta Hofera iz Slobodarske partije Austrije koji je dobio 49,7&nbsp;% glasova. Kada je 1. jula 2016. godine trebalo da položi zakletvu i postane predsednik, Ustavni sud Austrije je poništio rezultate drugog kruga izbora zbog toga što su glasovi odsutnih bili neregularno i prerano brojani, pa su izbori morali da se održe ponovo. Na reizborima održanim 4. decembra 2016. godine je dobio oko 53&nbsp;% glasova i pobedio.

Fan der Belen podržava zelenu i socijalnu liberalističku politiku, a sebe opisuje kao liberala. Kako je napisao u svojoj knjizi iz 2015. godine, on podržava Evropsku uniju i zagovara evropski federalizam. Nakon preuzimanja dužnosti postaće drugi ’zeleni’ predsednik jedne države iz EU (prvi je bio Rajmonds Vejonis izabran za predsednika Letonije godine 2015) i prvi predsednik izabran direktno glasanjem naroda.

Maja 2004. godine, Aleksander Fan der Belen je dobio zlatni Orden za zasluge Republike Austrije sa zvezdom, priznanje za ogroman doprinos Austrijskoj Republici.

## Reference

## Vanjske veze

* 
*
47. dodjela Oscara

**47. dodjela Oscara** je održana 8. aprila 1975. u dvorani Dorothy Chandler Pavillion u Los Angelesu. Vodili su je Sammy Davis Jr., Bob Hope, Shirley Maclaine i Frank Sinatra. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1974. godine.

Na dodjeli se nastavio trend dominacije ostvarenja Novog Hollywooda, filmskog pokreta koji se tada nalazio na vrhuncu. To se odrazilo i na pobjednika, gangstersku sagu *[[Kum II]]* koja je uz glavnu osvojila još pet nagrada. To je uključivalo i Oscare za najbolju glavnu i sporednu ulogu, koju su osvojili Al Pacino i Robert de Niro. *Kum II* je predstavljao i prvi, i zasad jedini, slučaj da je glavnog Oscara osvojio nastavak filma prethodno ovjenčanog Oscarom (*[[Kum (film)|Kum]]* iz 1972. godine).

47. dodjela Oscara je bila jedini slučaj da su u nekoj kategoriji svi nominirani filmovi bili iz produkcije istog studija - pet naslova noniniranih za Oscar za najbolju kostimografiju je proizveo Paramount Pictures.

Ceremonija je bila posljednja koju je na televiziji prenosila mreža NBC. Na sljedećoj ceremoniji je prijenos preuzela mreža ABC koja to čini do danas.

## Nagrade

Pobjednici su navedeni prvi i označeni **podebljanim slovima**.

### Počasni Oscar
* Jean Renoir
* Howard Hawks

### Humanitarna nagrada Jean Hersholt
* Arthur B. Krim

## Najavljivači i izvođači
Sljedeći izvođači, navedeni prema redoslijeud nastupa, su uručili nagrade ili izveli muzičke točke.

### Najavljivači

### Izvođači

## Broj nagrada i nominacija

Sljedeći filmovi su dobili višestruke nominacije:
**11 nominacija*: **11 nominations*: *Chinatown* i *The Godfather Part II*
**8 nominacija*: *The Towering Inferno*
**6 nominacija*: *Lenny* i *Murder on the Orient Express*
**4 nominacije*: *Earthquake*
**3 nominacije*: *Alice Doesn't Live Here Anymore*, *Blazing Saddles*, *The Conversation* i *Day for Night*
**2 nominacije*: *The Great Gatsby*, *Harry and Tonto*, *The Little Prince*, *A Woman Under the Influence* i *Young Frankenstein*

Sljedeći filmovi su dobili višestruke nagrade.
**6 pobjeda*: *The Godfather Part II*
**3 pobjede*: *The Towering Inferno*
**2 pobjede*: *The Exorcist* i *The Way We Were*

## Reference

## Vanjske veze
* The 47th Annual Academy Awards Synopsis at IMDb
Colne, West Yorkshire

**Colne** je rijeka na sjeveru Engleske duga 19 km, pritoka rijeke Calder.

## Karakteristike

Rijeka izvire kod sela Marsden u brdima Penninesa, od tamo teče prema sjeveroistoku preko grada Huddersfielda, nakon što prođe grad, nešto sjevernije utječe u Calder.

Duž rijeke krajem 18. vijeka, iskopan je kanal do Huddersfielda.

## Reference

## Vanjske veze

* ''Colne from River Holme to River Calder''
Rotherham

**Rotherham** (čita se *Roteram*) je grad od 109,691 stanovnika na sjeveru Engleske.

On je i je administrativni centar je vlastitog metropolitanskog borougha od 257,280 stanovnika.

## Geografija

Rotherham leži u Grofoviji South Yorkshire, na ušću rijeke Rother u Don, udaljen dvanaestak km sjeverno od Sheffielda.

Nekad je bio dio historijske grofovije  Yorkshire.

## Historija
Rotherham je za srednjeg vijeka bio feud familije De Vesci, oni su ga sredinom 13. vijeka dali *[[Samostan]]u Rufford*. Redovnici su ubirali porez od sajma, koji se redovito održavao dva dana u tjednu.

Rotherham je sve do 18. vijeka ostao malo trgovište, tad su 1746. otkrivene velike zalihe željezne rude, pa se grad naglo razvio tokom 19. vijeka.

Tad je dolina rijeke Don, postala ogromna industrijska zona, koja se protezala od Mexborougha, preko Rotherhama sve do Sheffielda. To je bio jedan neprekinuti niz željezara i  metalurških pogona.

Metalurgija je i danas važna za privredu grada, ali se ona danas sve više oslanja na tercijarni sektor, manje industrijske pogone i istraživanja novih tehnologija.

## Pobratimski gradovi

*, Saint-Quentin, Aisne

## Reference

## Vanjske veze

* Rotherham Metropolitan Borough Council
Slough

**Slough** (čita se *Slau*) je grad, borough i unitarna jedinica od 140,205 stanovnika, na jugoistoku Engleske.

## Geografija

Slough leži u Grofoviji Berkshire, na peiferiji metropolskog Greater Londona na trasi autoputa M4.

Od Windsora je udaljen 5 km sjeverno, a od Londona 34 km zapadno.

## Historija

Slough (što znači *Blatno mjesto*) prvi put je dokumentiran 1195. pod imenom - **Slo**.

Slough je do 20. vijeka bio selo, u grad se počeo oblikovati za Prvog svjetskog rata. Nakon rata doživio je eksplozivni rast.

Danas je grad lake industrije i brojnih logističkih centara.

## Pobratimski gradovi

*, Montreuil

## Reference

## Vanjske veze

* Slough Borough Councill
Smethwick

**Smethwick** (čita se *Smetik*) je grad od 51,150 stanovnika, u sredini Engleske.

## Geografija

Smethwick leži između West Bromwicha i Birminghama, udaljen samo 6 km zapadno od Birminghama.

Administrativno podpada pod metropolitanski borough Sandwell u Grofoviji Zapadni Midlands,  a nekad je bio dio historijske grofovije Staffordshire.

## Historija

Smethwick je prvi put je dokumentiran 1086. pod imenom  *Smedeuuich* u knizi Domesday Book.

Sve do 18. vijeka bio je selo, tad se počeo razvijati kao metalurški centar

U to vrijeme kompanija Brannah i Fox izgradila je metalnu konstrukciju za Crystal Palace u kojoj je 1851. odražana prva Svjetska izložba u Londonu.

U njemu je 1761. proradila slavna željezara - Soho Manufactory uz koju se vežu imena inženjera Jamesa Watta i Matthew Boultona.

Grad danas proživljava veliku krizu, jer mu je većina tvornica propala, pa čak i pivovara 2002.

## Reference

## Vanjske veze

* Smethwick: The growth of the town
Sveti Dimitrij

**Sveti Dimitrije**, grčki: *Δημήτριος*, prevedeno Rod zemljin (Sirmium, 270. - Sirmium, 4. april 304.) bio je đakon episkopa Sirmijuma Irineja, u vrijeme progona kršćana za vladavine cara Maksimijana.

## Biografija

Pogubljen je tri dana nakon Irineja 4. aprila 304. Kasnije je na mjestu gdj je ubijen podignuta bazilika, od koje danas nema ni traga, jer su je razorili Huni. Njegove relikvije prenešene su u Solun, gdje su ga počeli slaviti kao sveca.  
Početkom 5. vijeka tadašnji perfekt Leontios podigao je u Solunu, na mjestu manje crkvice trobrodnu baziliku u njegovu čast, koja je vremenom postala centralno mjesto njegova kulta na Istoku.

Njegov kult u Solunu vremenom je dobio mitološke razmjere, počelo ga se slaviti kao vojnika, borca i zaštitnika grada.

Po pravoslavnoj  hagiografiji Dimitrija je sam car Maksimijan postavio za solunskog prokonzula, sa zadatkom da proganja kršćane, a on ih je umjesto toga štitio, pa ga je zbog tog Maksimijan dao ubiti.

Za srednjeg vijeka njegov kult bio je raširen i po zapadu, od Zadra do Venecije i dalje, slavio se kao zaštitnik križara.

## Mitrovdan

U Srbiji, Bugarskoj, Bosni i Hercegovini, Makedoniji - Mitrovdan kako zovu taj svetak je srednje veliki praznik (treći od šest grupa). Ali na taj dan treba biti kod svoje kuće, ili će se cijele godine potucati po tuđim kućama.

Tad se otpuštaju sluge kojima je istekao ugovor i iznajmljuju novi. Na taj dan su se rastajali hajduci, i odlazili prezimiti zimu po kućama, do slijedećeg okupljanja za Đurđevdan.

Zbog tog se i govorilo - *Mitrovdanak, hajdučki rastanak; Đurđev danak hajdučki sastanak*.

## Reference

## Vanjske veze

* ''Mitrovdan - 8. novembar (26 oktobar)''
Général Idi Amin Dada : Autoportrait

***Général Idi Amin Dada : Autoportrait*** () je francusko-švicarski dokumentarni film snimljen 1974. godine u režiji Barbeta Schroedera. U njemu se prikazuje svakodnevni život tadašnjeg ugandskog predsjednika Idija Amina Dade, uz povremene intervjue u kojima autorima iznosi svoj svjetnazor. Film je nastao u suradnji samog Amina. Schroeder je, pak, napravio dvije verzije filma - jednu za publiku u samoj Ugandi i samog Amina, sa kojom je bio zadovoljan; u drugoj verziji, napravljenoj za strano tržište, dodane su naracija i scene koje Ugandu i Aminov režim pokazuju u negativnom svjetlu. Doznavši za to, Amin je uzeo nekoliko stotina francuskih državljana za taoce, tražeći od Schroedera da izbaci sporni materijal, a što je on na kraju i učinio.

## Vanjske veze
* 
* General Idi Amin Dada: A Self Portrait on Google Video (Flash Video)
* Criterion Collection essay by David Ehrenstein 
* James Surowiecki review in ''Slate''
Predstava Hamleta u Mrduši Donjoj (film)

***Predstava Hamleta u Mrduši Donjoj*** je jugoslavenski igrani film snimljen 1973. godine u režiji Krste Papića. Predstavlja adaptaciju istoimenog komada Ive Brešana koji je Papiću pomogao u pisanju scenarija. Po svojim motivima i radnjom smještenom u Dalmatinsku zagoru se naslanja na Papićev raniji film *[[Lisice (film, 1969)|Lisice]]*, a što je uključivalo i prikaz tamnih strana, odnosno naličja tadašnjeg komunističkog sistema u mikrokozmosu male provincijske sredine.

Godine 1974. je prikazan na Berlinskom filmskom festivalu.

## Sadržaj film

U selu Mrduši Donjoj priprema se proslava godišnjice izbora predsednika seljačke zadruge. Mate Bukara naredi učitelju da pripremi pozorišni komad koji će se izvesti u selu. Započinje groteskno pripremanje „Hamleta“ u ovom dinarskom selu. Ulogu kralja Klaudija i kraljice preuzimaju predsednik zadruge i njegova ljubavnica. Dok se komad priprema, teče druga, ali „Hamletu“ slična drama. Naime, predsednik je lažno optužio blagajnika zadruge, bivšeg borca, za zloupotrebu zbog čega je ovaj zatvoren. Njegov sin nastoji razotkriti tu prljavu igru i oprati čast svoga oca. Od Mačka, službenika u zadruzi, nastoji da dobije dokumente, ali oni su skriveni. Njegova devojka Anđa, koja u predstavi igra Ofeliju želi mu pomoći ali i ona upada u životnu režiju Hamleta u Mrduši Donjoj.

## Uloge
* Rade Šerbedžija kao Joco / Hamlet
* Milena Dravić kao Anđa / Ofelija
* Krešimir Zidarić kao Bukara / Kralj
* Fabijan Šovagović kao Učitelj Andro
* Izet Hajdarhodžić kao Jocin Otac
* Ljubiša Samardžić kao Mačak
* Mate Ergović kao Šimurina
* Zvonko Lepetić kao Mile
* Zdenka Heršak kao Mara
* Ilija Ivezić
* Ivo Pajić
* Slavica Maras
* Rikard Brzeska
* Nevenka Šain (kao Nevenka Šajin)
* Branko Matić
* Jovan Stefanović

## Reference

## Vanjske veze
*
Robin Lee Graham

**Robin Lee Graham** (5. mart 1949 -) je američki pomorac, najpoznatiji po tome što je od 1965. do 1970. godine sam oplovio svijet na 8-metarskom jedrenjaku *Dove*. Tokom putovanja je 1966. na Fidžiju upoznao djevojku po imenu Patti sa kojom će se vjenčati, i sa kojom će imati dvoje djece. Putovanje je privuklo pažnju časopisa *[[National Geographic]]* koji ga je od 1968. počeo pratiti i posvetio mu nekoliko brojeva.

Graham je svoja iskustva opisao u knjizi *Dove*, koja je 1974. adaptirana u igrani film, *[[The Dove (film, 1974)|The Dove]]* gdje ga je tumačio Joseph Bottoms.

## Bibliografija
* 
* 
* Paperback reprint: 
* 

## Vanjske veze
* The Schoolboy Circumnavigation
* 
* The Robin Lee Graham Society at Yahoo Groups
* Robin Lee Graham 's Sloop Dove at St. Thomas VI at YouTube
* Robin and Patti Graham at Flickr, 2009.
* Robin Lee Graham on the Latest Teen Circumnavs
Joseph Bottoms

**Joseph Bottoms** (22. april 1954 -) je bivši američki glumac najpoznatiji po filmskim i televizijskim nastupima krajem 1970-ih. Rođen je u umjetničkoj porodici, a dvojica braće - Timothy i Sam su etablirani glumci. Najveći uspjeh mu je predstavljala uloga mladog pomorca Robina Leeja Grahama u pustolovno-biografskom filmu *[[The Dove (film, 1974)|The Dove]]* iz 1974. godine, za koju je osvojio Zlatni globus kao najbolja muška pridošlica.

## Izvori

## Vanjske veze
* 
* 
* 
* 
* Joseph Bottoms at Filmreference.com
* Joseph Bottoms  at TV.com
Deborah Raffin

**Deborah Iona Raffin** (13. mart 1953 - 21. novembar 2012) bila je američka glumica, najpoznatija po filmskim ulogama 1970-ih, ali i kao uspješna izdavačica audio knjiga. Poznatom je postala zahvaljujući ulozi partnerice glavnog junaka u pustolovno-biografskom filmu *[[The Dove (film, 1974)|The Dove]]* iz 1974. godine, a zapažen joj je bio i nastup u miniseriji *[[Noble House (miniserija)|Noble House]]* iz 1988. godine.

Rođena je kao kćer glumice i manekenke Trudy Marshall. Od 1970-ih je bila u braku sa producentom Michaelom Vinerom sa kojim će zajedno voditi izdavačku kuću. Umrla je od leukemije.

## Izabrana filmografija
**[[40 Carats (film)|40 Carats]]* (1973) ... Trina Stanley 
**[[The Dove (1974 film)|The Dove]]* (1974) ... Patti Ratteree
**[[Once Is Not Enough (film)|Once Is Not Enough]]* (1975) ... January Wayne 
**[[God Told Me To]]* (1976) ... Casey Forster
**[[Nightmare in Badham County]]* (1976, TV film)
**[[The Sentinel (1977 film)|The Sentinel]]* (1977) ... Jennifer
* *Ransom* (alias *Assault on Paradise*) (1977) ... Cindy Simmons
* *Mind Over Murder* (1979, TV film) ... Suzy
**[[Touched by Love]]* (1980) ... Lena Canada 
**[[Dance of the Dwarfs]]* (1983) ... Dr. Evelyn Howard 
**[[Sparkling Cyanide]]* (1983) ... Iris Murdoch
**[[Claudia (film)|Claudia]]* (1985) ... Claudia
**[[Lace II]]* (1985) (miniseries) ... Judy Hale
**[[Death Wish 3]]* (1985) ... Kathryn Davis
**[[Grizzly (1976 film)|Grizzly II: The Concert]]* (1987) ... Samantha Owens
**[[Noble House (miniserija)|Noble House]]* (TV miniserija, 1988) ... Casey Tcholock
**[[Night of the Fox]]* (1990) ... Sarah Drayton
**Morning Glory* (1993) ... Elly Dinsmore (također koscenarist)

## Izvori

## Vanjske veze
*
*
The Dove (film, 1974)

***The Dove*** () je američki pustolovno-biografski film snimljen 1974. godine u režiji Charlesa Jarrotta. Predstavlja adaptaciju knjige *Dove* Dereka L.T. Gilla i Robina Lee Grahama, u kojoj je opisano Grahamov petogodišnji pothvat tokom koga je kao adolescent brodom sam oplovio svijet. U filmu njegov lik tumači Joseph Bottoms, a radnja također prikazuje kako je upoznao lijepu djevojku (čiji lik Deborah Raffin) i sa njom, usprkos dugotrajne odvojenosti, pokušavao održavati ljubavnu vezu.

*The Dove* je snimljen na autentičnim lokacijama, koje su uključivale luke na kojima je Graham sidrio u Ekvadoru, Fidžiju, Australiji, Južnoj Africi i Panami. Film nije imao pretjeranog uspjeha kod kritičara, ali je Bottoms osvojio Zlatni globus u kategoriji najboljeg pridošlice. Pjesma iz filma pod naslovom *Sail the Summer Winds* je u izvedbi Lyn Paul postala veliki hit.

## Uloge

* Joseph Bottoms ... Robin Lee Graham
* Deborah Raffin ... Patti Ratteree
* John McLiam ... Lyle Graham
* Dabney Coleman ... Charles Huntley
* John Anderson ... Mike Turk
* Colby Chester ... Tom Barkley
* Ivor Barry ... Kenniston
* Setoki Ceinaturoga ... Mladi Fidžijac

* Reverend Nikula ... Minister
* Apenisa Naigulevu ... Kapetan kruzera
* John Meillon ... Tim
* Gordon Glenwright ... Lučki kapetan u Darwinu
* Garth Meade ... Južnoafrički carinik
* Peter Gwynne ... Fred C. Pearson
* Cecily Polson ... Mrs. Castaldi

## Izvori

## Vanjske veze
* 
* 
* ''The Schoolboy Circumnavigator'' at the BlueMoment web site
*  the main title of film
*  "Sail The Summer Winds" vocal by Lyn Paul
Twins of Evil

***Twins of Evil*** () je britanski horor film snimljen 1971. godine u režiji Johna Hougha. Nastao je u produkciji studija Hammer Films i predstavlja nastavak filma *[[Lust for a Vampire]]*, odnosno završni dio Karnsteinske trilogije. Radnja se događa u 17. vijeku, a naslovne protagonistice - koje tumače blizanke Mary i Madeleine Collinson - su dvije sestre koje odgaja ujak, fanatični lovac na vještice, ne znajući da će jedna od njih postati upetljana u rituale crne magije kojima se nastoji oživjeti zloglasna vampirica Mircalla (čiji lik tumači Katya Wyeth). *Twins of Evil*, kome su najveća atrakciju trebale predstavljati sestre poznate po zajedničkom poziranju za ''Playboy'', je od sva tri filma iz trilogije najmanje koristio motiv lezbijskih vampirica-

## Uloge
* Peter Cushing ... Gustav Weil
* Kathleen Byron ... Katy Weil
* Mary Collinson ... Maria Gellhorn
* Madeleine Collinson ... Frieda Gellhorn
* David Warbeck ... Anton Hoffer
* Damien Thomas ... Grof Karnstein
* Katya Wyeth ... Grofica Mircalla
* Roy Stewart ... Joachim
* Isobel Black ... Ingrid Hoffer
* Harvey Hall ... Franz
* Alex Scott ... Hermann
* Dennis Price ... Dietrich
* Sheelah Wilcox ... Dama u kočiji
* Inigo Jackson ... Šumar
* Judy Matheson ... Šumareva kćer
* Kirsten Lindholm ... Djevojčica na lomači
* Luan Peters ... Gerta
* Peter Thompson ... Gaoler

## Reference

## Vanjske veze
*
On the Buses

***On the Buses*** (), na prostoru bivše Jugoslavije poznatiji pod naslovom ***U autobusu*** je britanski televizijski sitkom koji se originalno prikazivao od 1969. do 1973. godine na programu TV-mreže ITV. Protagonisti, koje tumače Reg Varney i Bob Grant, su Stanley "Stan" Butler, sredovječni vozač autobusa i porodični čovjek te Jack Harper, njegov kondukter, prijatelj i nestašlucima skloni ženskar. Radnja prikazuje kako stalno zapadaju u nevolje jer ih neprijateljski nastrojeni nadzornik Cyril "Blakey" Blake (čiji lik tumači Stephen Lewis) pokušava otpustiti podmećući im prljave trikove.

*On the Buses* je doživjela veliki uspjeh, te je početkom 1970-ih potakla i seriju igranih filmova u produkciji Hammer Film Studios. Godine 1974. je Blake postao protagonistom spin off serije *[[Don't Drink the Water (TV serija)|Don't Drink the Water]]* koja opisuje njegov život u Španiji.

## Vanjske veze

* 
* 
* Službeni klub fanova ''On the Buses'' 
* Službena Facebook stranica ''On the Buses''
* https://twitter.com/OntheBusesTV Službeni  Twitter račun
On the Buses (film)

***On the Buses*** () je britanska filmska komedija snimljena 1971. u režiji Harryja Bootha. Predstavlja spin off, odnosno adaptaciju tada izuzetno popularnog istoimenog televizijskog sitkoma. Protagonist, koga tumači Reg Varney je Stan, vozač autobusa čiji posao ugrozi odluka matične kompanije da unajmi ženske vozače. Iako je film dobio porazne kritike, britanska publika ga je prigrlila te je postao najgledanije ostvarenje godine, porazivši čak i *[[Diamonds Are Foever]]*. Sljedeće godine je snimljen nastavak pod naslovom *[[Mutiny on the Buses]]*.

## Izvori

## Vanjske veze
*
Susan Flannery

**Susan Flannery** (31. jul 1939 -) je bivša američka glumica, najpoznatija po ulogama u televizijskim sapunicama kao što su  *[[The Bold and the Beautiful]]* i *[[Days of Our Lives]]*. Na filmu je najzapaženiji nastup imala u spektaklu *[[The Towering Inferno]]* 1974. godine, za koji je dobila Zlatni globus za najbolju pridošlicu među glumicama.

## Filmografija

## Izvori

## Vanjske veze
* 
*
Betty Garrett

**Betty Garrett** (23. svibnja 1919. - 12. veljače 2011.) je bila američka filmska, televizijska i kazališna glumica. Osim po ulogama u brojnim filmskim mjuziklima kao "U grad", Betty je televizijskoj publici poznata po ulogama u TV serijama "All in the family" i "Laverne & Shirley".

## Vanjske veze

*
*
*
*
*
*  (May 21, 2003)
Harvey Korman

**Harvey Korman** (15. februar 1927 - 29. maj 2008) bio je američki glumac i komičar. Slavu je stekao kao stalni član postave u humorističkoj TV-seriji *[[The Carrol Burnett Show]]*, ali je daleko poznatiji po ulozi negativca Hedleya Lamarra u popularnoj vestern-parodiji *[[Vruća sedla]]*. 

## Izvori

## Vanjske veze
*
*"Harvey Korman, 81; versatile Emmy-winning comedian," ''Los Angeles Times'', Friday, May 30, 2008.
*
*
Law & Order (sezona 20)

Dolje se nalazi popis epizoda američke TV-serije ***[[Law & Order]]*** od premijere 20. sezone u sezoni (2009-2010).

## Format
Glavna postava se nije menjala u ovoj sezoni.

## Uloge

### Glavne
* Jeremy Sisto - Cyrus Lupo 
* Anthony Anderson - Kevin Bernard 
* S. Epatha Merkerson – Anita Van Buren
* Linus Roache – EADA Michael Cutter 
* Alana De La Garza - ADA Connie Rubirosa 
* Sam Waterston – DA Jack McCoy

### Epizodne
* Carolyn McCormick - dr. Elizabeth Olivet (Epizoda 6)
* Benjamin Bratt - Rey Curtis (Epizoda 11)

## Epizode




## Izvori i napomene